**ЧАСТ ІІІ ПРАВИЛА ЗА ДОПУСКАНЕ НА**

**ФИНАНСОВИ ИНСТРУМЕНТИ НA**

**ПАЗАР ЗА РАСТЕЖ НА МСП BЕAM (ПАЗАР BEAM)**

**Глава Първа**

ДОПУСКАНЕ НА ЕМИСИИ ФИНАНСОВИ ИНСТРУМЕНТИ ДО ТЪРГОВИЯ

**Раздел Първи**

**ОБЩИ ПОЛОЖЕНИЯ**

1. Настоящите Правила за допускане на пазар за растеж на МСП BЕAM (пазар BЕAM) уреждат:
2. реда за допускане на финансови инструменти;
3. реда за окончателно прекратяване на емисии финансови инструменти;
4. реда за поставяне под наблюдение на емисия;
5. изискванията и критериите за допускане на финансови инструменти;
6. изискванията, на които финансовите инструменти следва да отговарят от момента на допускането им до момента на прекратяването;
7. съдържанието и обхвата на документа за допускане;
8. реда, съдържанието и обхвата при последващо разкриване на информация.
9. За да се осъществяват сделки на пазар BЕAM с дадена емисия финансови инструменти, тя следва да бъде допусната за търговия в пълния си размер.
10. До търговия на пазар BЕAM могат да бъдат допуснати емисии акции, депозитарни разписки, облигации, варанти и права.

**Раздел Втори**

**РЕД ЗА ДОПУСКАНЕ НА ЕМИСИИ**

1. **(1)** За допускане до търговия на пазар BЕAM, емитентът или упълномощен от него участник на пазар BEAM, респективно съветникът по емисията подава заявление по образец.
	1. Към заявлението по ал. 1 се прилагат:
2. документ за допускане съгласно чл. 17 от настоящите правила;
3. удостоверения от съответната номерираща агенция за присвояване на ISIN номер, съкратеното наименование на финансовите инструменти FSIN и CFI код на емисията;
4. удостоверение от депозитарна институция, че емисията е регистрирана при нея;
5. документ, удостоверяващ броя акции, притежание на миноритарни акционери;
6. документ, удостоверяващ кода на емитента по КИД-2008, респективно документ, удостоверяващ отрасловата принадлежност на емитента в съответната изпращаща държава членка;
7. декларация от емитента относно:
	* + 1. дали финансовите инструменти са допуснати до търговия на друг регулиран пазар, респективно на многостранна система за търговия от държава членка, ако има информация за такава, включително за депозитарни разписки върху финансовите инструменти;и
			2. дали едновременно със заявлението се подава, е подадено или ще се подаде заявление за допускане до търговия на друг аналогичен регулиран пазар в държава членка;
8. декларация от съветника по емисията, че документът за допускане е изготвен в съответствие с правилата на пазар BЕAM;
9. декларация от емитента, че информацията, съдържаща се в документа за допускане е вярна, точна и изчерпателна, като може да бъде използвана за придобиване на ясна представа за стойността на финансовите инструменти, за които се отнася;
10. определената от заявителя индикативна референтна цена за първата търговска сесия;
11. договор съгласно чл. 7 от Правила за дейността на съветниците на пазар BЕAM;
12. документ за платена такса за допускане до търговия, съгласно Тарифата за таксите на пазар BEAM;
	1. Борсата има право да изиска допълнително документи или информация, която се счита за целесъобразна относно информираността и защитата на инвеститорите и принципите на пазара.
	2. Документите по предходните алинеи следва да бъдат представени на български и/или английски език на електронен носител, подписани с универсален електронен подпис от заявителя.
13. **(1)** Към Борсата се създава Комитет по управление на пазар BЕAM (Комитета по управление).
	1. Комитетът по управление се състои от3 (трима) члена, единият от които е председател. Председател на комитета по управление е изпълнителен член на съвета на директорите на Борсата, а членовете са директорите на Дирекция “Търговия, емитенти и членство” и на Дирекция “Правомерност”.
	2. Председателят на Комитета по управление има следните функции:
		1. свиква и ръководи заседанията на Комитета;
		2. организира изпълнението на решенията на Комитета;
		3. осъществява и други правомощия, във връзка с функционирането на пазар BEAM.
	3. Комитетът по управление има следните правомощия:
		1. допуска финансови инструменти на пазар BЕAM, включително при условията на първично предлагане;
		2. преценява необходимостта от представяне на допълнителни документи или информация по реда на чл. 4, ал. 2;
		3. определя първата дата за търговия за всяка емисия;
		4. поставя емисиите под наблюдение;
		5. временно спира и окончателно прекратява регистрацията на емисии;
		6. взема решения относно вписване и заличаване на съветник по емисията в регистъра на съветниците, воден от Борсата;

7.утвърждава съдържанието на образеца на годишна справка за финансовото състояние на емитента по чл.33, ал.1, т.9;

1. решава други въпроси от неговата компетентност.
	1. Решенията на Комитета по управление се вземат с обикновено мнозинство.
	2. Решенията на Комитета по управление се оповестяват на интернет страницата на пазар BEAM.
	3. Заседанията на Комитета по управление се считат за редовно проведени, ако на тях присъстват най-малко двама от членовете му.
2. **(1)** Заявленията за допускане до търговия се разглеждат от Комитета по управление.
	1. Въз основа на заявлението и приложените към него документи, Комитетът по управление установява доколко са спазени изискванията за допускане на емисията. В случай че представените данни и документи са непълни или неточни, както и ако е нужна допълнителна информация или доказателства за верността на данните, Борсата в срок от 10 (десет) работни дни от постъпването изпраща съобщение за констатираните непълноти и несъответствия или за исканата допълнителна информация и документи.
	2. Комитетът по управление се произнася по заявлението в срок от 20 (двадесет) работни дни от получаването му, а когато са били поискани допълнителнa информация и/или документи - от представянето им.
3. **(1)** Комитетът по управление отказва допускане, в случай че:
4. установи, че заявлението или приложенията към него са непълни и/или съдържат неточна и/или заблуждаваща информация;
5. установи, че емисията не отговаря на критериите или изискванията за допускане до търговия;
6. заявителят е представил неверни данни или документи с невярно съдържание;
7. прецени, че предвидените условия и ред за защита на инвеститорите в устава на емитента не гарантират в достатъчна степен правата на инвеститорите;
8. прецени, че съответния финансов инструмент не може да бъде търгуван по надлежен и справедлив начин;
9. прецени, че приемането на съответния финансов инструмент за търговия би застрашило интересите на участниците в търговията, стабилността или доверието в пазара.
	1. Отказът на Комитета по управлението се мотивира писмено. Таксата за допускане до търговия по Глава Втора от Тарифата за таксите на пазар BEAM не се възстановява.
	2. Борсата уведомява заявителя в срок от 3 (три) работни дни от датата на вземането на решението.
	3. Решенията на Комитета по управление могат да се обжалват от заинтересованите лица пред Съвета на директорите на Борсата в срок от 10 (десет) работни дни от тяхното узнаване. Решението на Съвета е окончателно.
	4. В случай на отказ, заявление за допускане може да бъде подадено отново след изтичане на 3 (три) месечен срок, считано от датата на оповестяване или потвърждаване на отказа.
10. **(1)** Комитетът по управление допуска съответната емисия до търговия, в случай че представените от заявителя информация и/или документи отговарят на изискванията на настоящите Правила.
	1. Борсата публикува най-малко следната информация за решението по ал. 1 в срок от 3 (три) работни дни от вземането му:
11. присвоен уникален идентификационен код;
12. ISIN код на инструмента;
13. вид на инструмента;
14. наименование на базовия инструмент /ако има такъв/;
15. начална дата на търговия;
16. крайна дата на търговия за финансови инструменти, ограничени със срок;
17. условия за спиране или прекратяване на търговията с емисията, ако такива са предвидени;
18. цена и условия по упражняването на правата по емисията в случай на инструменти, даващи право за придобиване на други инструменти;
19. начин на погасяване на задълженията на емитента при изтичане на срока на емисията, ако такива са налице;
20. брой финансови инструменти в емисията;
21. номинална стойност, ако има такава;
22. валута, в която се осъществява търговията;
23. валута, в която е издадена емисията;
24. определена пазарна партида;
25. минимален размер на поръчките, ако е определен такъв;
26. минимална стъпка на котиране;
27. маркет-мейкър на емисията, ако е допуснат такъв;
28. определената от заявителя индикативна референтна цена за първата търговска сесия;
29. други условия по емисията или предлагането, ако такива са определени или са налице към момента на подаване за заявлението за допускане.
30. LEI код на емитента;
31. наименование;
32. седалище, предмет на дейност;
33. информация относно съветника по емисията;
34. данни за контакт със съветника по емисията;
35. електронен адрес на мястото, на което е оповестен документът за допускане;
36. електронен адрес на мястото, на което ще бъде оповестявана последваща информация;
37. друга информация за емитента, в случай, че се прецени, че информацията е съществена по отношение на предлаганите инструменти.
	1. Борсата поддържа актуален списък с допуснатите емисии.
38. За да бъдат допуснати до търговия на пазар BЕAM, емисиите финансови инструменти трябва да отговарят на следните условия:
39. да са в безналична форма или да са обездвижени по съответния ред и да са регистрирани в депозитарна институция;
40. за прехвърлянето им да не са предвидени ограничения или условия;
41. да не са допуснати до търговия на регулирания пазар, организиран от Борсата;
42. за емисията има изготвен документ за допускане или съкратен документ за допускане с обхват и съдържание съгласно настоящите правила;
43. **(1)** Емитентът на финансови инструменти, допуснати до търговия на BЕAM, трябва да отговаря на следните условия:
	* 1. да е учреден като акционерно дружество по реда на съответното законодателство без ограничение в срока на съществуване;
		2. уставът на емитента да съдържа:
			1. изричен текст, че дружеството е допуснато до търговия на пазар BEAM, във връзка с което са предвидени специфични условия с цел защита на инвеститорите;
			2. изрично правомощие на Общото събрание да вземе решение за прекратяване на регистрацията на пазар BЕAM;
			3. мерките за защита на правата на акционерите, които емитентът следва да предприеме при прекратяване на регистрацията на емисията, при прехвърляне на търговското предприятие, включително задължението на емитента да изкупи обратно акциите или обезщети по друг начин акционерите за претърпените вреди, в случай че прекратяването не е в следствие на решение на общото събрание, включително когато тези акционери са гласували на общото събрание срещу прекратяване на регистрацията;
			4. изчерпателно описание на условията, при които общото събрание може да вземе решение за увеличение на капитала, включително в случаите по реда на чл. 194 от Търговския закон;
			5. изискване за квалифицирано мнозинство от 90 (деветдесет) на сто от общия брой гласове, представени на общото събрание при изменение на разпоредбите на устава, описани в б. “б” и “в” от настоящата точка.
	1. Емитентът е длъжен да има сключено споразумение с одобрен от борсата съветник, за срок най-малко 2 години след първоначалното допускане на издадени от него инструменти за търговия.
	2. Емитентът е длъжен да има сключено споразумение с одобрен от борсата съветник и след изтичането на срока по ал.2, освен ако е изпълнявал изискванията за разкриване на информация, съгласно настоящите правила и нормативната уредба, за предходните 12 месеца и продължи да ги изпълнява.
	3. В случай на прекратяване на договора между Съветник на пазар BEAM и емитент на финансови инструменти преди изтичане на срока по ал. 2, емитентът трябва да сключи нов договор със Съветник в рамките на 3 (три) месеца от прекратяването.
	4. След получаване на уведомление за прекратен договор със съветник на пазар BEAM, Борсата може да постави съответната емисия под наблюдение за срок до 3 (три) месеца.
	5. При сключване на договор с нов съветник, емитентът незабавно информира Борсата.
	6. Ако емитентът не сключи договор със съветник след изтичане на срока по ал. 5, Борсата отписва служебно емисията от пазар BEAM, като се прилагат мерките по ал. 1, т. 2, б. “в”.
44. **(1)** За допускане до търговия на последваща емисия, емитентът или упълномощен от него участник на пазар BEAM, съответно съветникът по емисията, подава заявление по образец.
	1. Борсата публикува информация относно промените в емисиите по ал. 1 в срок от един работен ден преди датата на въвеждане за търговия на новорегистрираните инструменти.
45. Към заявлението по чл. 11, се прилага:
	* 1. удостоверение от депозитарна институция, че емисията е регистрирана при нея;
		2. копие от платежно нареждане за платена такса за регистрация на емисията;
46. За допускане до търговия на емисия финансови инструменти, за първично предлагане през Борсата, емитентът или упълномощен от него участник на пазар BEAM, съответно съветникът по емисията, подава заявление по образец.
47. (1) Към заявлението по чл. 13, се прилага:
	* 1. необходимите документи по чл. 4;
		2. документ за допускане;
		3. удостоверение от депозитарна институция, че е регистрирана временна емисия с цел осъществяване на предлагане на пазар BЕAM;
		4. подробна информация относно предлагането, както следва:
			1. данни относно минималната цена на предлагането;
			2. начало и край на предлагането;
			3. информация относно член на Борсата, упълномощен да въведе поръчка в системата за търговия;
			4. наименование на банката, в която ще бъде открита набирателната сметка;
			5. информация относно приложимия аукцион;
		5. друга информация по преценка на емитента.
	1. В случаите, когато е изготвен съкратен документ за допускане, освен документати по чл. 4, ал. 2, т.2-5, се прилагат и:
		1. проспект за публично предлагане на ценни книжа;
		2. копие от Решението на компетентния орган, одобрил проспекта;
		3. документ за допускане на друга МСТ или друг съответен документ, отговарящ на изискванията на съответната МСТ, ако такъв е наличен;
		4. информация за мястото, където ще бъдат налични:
			1. последния публичен документ или публично оповестен документ за приемане, който се отнася до тези финансови инструменти или финансови инструменти от същия вид;
			2. периодичните финансови отчети на емитента, публикувани в съответствие с разпоредбите, приложими за емитента.

**Глава Втора**

ФОРМА, СЪДЪРЖАНИЕ И ОБХВАТ НА ДОКУМЕНТА ЗА ДОПУСКАНЕ

**Раздел Първи**

**ОСНОВНИ ПОЛОЖЕНИЯ**

1. **(1)** Документът за допускане, съответно съкратеният документ за допускане, се изготвя на български или на английски език и се представя в електронна форма.
	1. В случай че изискваната съгласно правилата информация не е приложима, това се отбелязва изрично в съответния раздел.
	2. Всички използвани в документа специфични термини следва да бъдат обяснени на достъпен за инвеститора език.
	3. Финансовата информация се представя в Български лева (BGN) или в Евро (EUR).
2. **(1)** Документът за допускане е основен източник на информация за емитента и за финансовите инструменти, заявени за допускане на пазар BЕAM и се одобрява от съветника по емисията.
	1. Документът за допускане, съответно съкратеният документ за допускане, следва да съдържа:
		1. достоверна, точна и пълна информация за емитента, неговите управителни и контролни органи, за предприятието майка и дъщерните дружествата от икономическата му група;
		2. достоверна, точна и пълна,информация за финансовите инструменти, предмет на допускането, актуална към момента на заявяване;
		3. необходимата информация за оценка на финансовото състояние и перспективите пред дейността на емитента;
		4. информация за това, дали оборотният му капитал е достатъчен за посрещане на неговите съществуващи потребности или ако не е, как възнамерява да осигури необходимия допълнителен капитал;
		5. друга съществена информация, относно емитента или съответната емисия.
	2. Документът за допускане, съответно съкратеният документ за допускане, следва да съдържа информацията по ал. 2 и за асоциирани дружества, когато стопанската дейност на тези дружества е от значение за дейността на емитента или на групата.
3. Документът за допускане, съответно съкратеният документ за допускане, следва да бъде наличен и на интернет страницата на емитента при следните условия:
	* 1. да бъде лесно достъпен на интернет страницата;
		2. да бъде в електронен формат, който дава възможност за търсене в документа, но не и за промяната му;
		3. да не съдържа електронни връзки, с изключение на връзките към електронните адреси, където се намира информацията, включена чрез препратка;
		4. да може да бъде изтеглян и отпечатван.

**Раздел Втори**

**СЪДЪРЖАНИЕ НА ДОКУМЕНТА ЗА ДОПУСКАНЕ**

1. **(1)** Документът за допускане съдържа следните раздели:
	* 1. въведение;
		2. рискови фактори;
		3. информация за финансовите инструменти;
		4. информация за емитента;
		5. финансови отчети;
		6. списък на общодостъпните документи, послужили за изготвяне на документа за допускане;
		7. приложения.
	1. Заглавната страница на документа за допускане трябва да съдържа заглавие “Документ за допускане на пазар BЕAM“, датата на съставяне на документа, заедно със следната информация:

“Този документ е изготвен с цел допускане на емисията финансовите инструменти на (дружество – наименование, ЕИК) на пазар BЕAM.

Пазар BЕAM не е регулиран пазар, по смисъла на закона. Допускането на финансовите инструменти до търговия на пазар BЕAM не следва да се счита за еквивалентно на допускането на финансови инструменти на регулирания пазар, организиран от “Българска фондова борса” АД

Инвеститорите следва да са запознати с рисковете, свързани с инвестициите във финансови инструменти, допуснати до търговия на пазар BЕAM и преди да вземат решение за инвестиране, при необходимост, да потъсят допълнителна информация или професионална консултация.

“Българска фондова борса” АД, като организатор на пазар BЕAM, не одобрява и не носи отговорност за съдържанието на този документ за допускане по отношение на изложените факти и обстоятелства, достоверността, точността и пълнотата на информацията, предоставена в него, както и по отношение на съответствието на тази информация с приложимите нормативни актове.”

* 1. В случай, че документът е изготвен на английски език, следва да се включи текст със следното съдържание:

This document is prepared for the purpose of admitting an issue of financial instruments of (company, UIC) to trading on the BEAM market.

The BEAM market is not a regulated market according to the Bulgarian legislation. Listing of financial instruments on the BEAM market is not equivalent to listing of the same instruments on the regulated market organised by BSE. The investors should familiarise themselves with the risks related to investing in financial instruments admitted to trading on the BEAM market before they make an investment decision and if necessary they should search for additional information or professional advice.

Bulgarian Stock Exchange as an organiser of the BEAM market does not approve and bear responsibility for the content of this document for the purpose of listing (admission to trading) as to the facts and circumstances set forth, the reliability, accuracy and completeness of the information provided therein as well as the conformity of this information with the applicable regulations.

1. Раздел “Въведение” съдържа най-малко:
2. наименование на дружеството, ЕИК или еквивалентен номер от търговски регистър по седалището на емитента, LEI код на емитента, адрес и телефон за кореспонденция;
3. наименование на дружеството на съветника по емисията, съответния ЕИК, адрес и телефон за кореспонденция;
4. брой, вид, номинална стойност на финансовите инструменти;
5. съдържание, включващо списък на основните раздели с позоваване на номер на страница;
6. Раздел “Рискови фактори” съдържа най-малко:
	* 1. информация относно рисковите фактори свързани с финансовия инструмент (пазарен риск, ликвиден риск, рискове свързани с корпоративните събития, риск свързан с прекратяване на регистрацията на пазар BЕAM);
		2. информация относно рисковете свързани с макроикономическата среда, политически риск, регулаторен риск;
		3. информация относно рисковитие фактори, свързани с емитента (кредитен риск, оперативен риск, валутен риск;
		4. описание на механизмите, мерките и процедурите за определяне и предотвратяване на конфликти на интереси, които могат да възникнат между интересите на емитента, лицата, управляващи емитента и всички лица, пряко или непряко свързани с тях, чрез механизми за контрол, от една страна, и интересите на инвеститорите и клиентите на емитента, от друга страна.
7. **(1)** Декларации на лицата, които са отговорни за информацията, съдържаща се в документа за допускане:
8. декларация от емитента, че информацията в документа за допускане е достоверна и точна и съдържа всички данни, които са необходими за оценката на финансовите инструменти;
9. декларация от емитента, че документът за допускане предоставя надеждно описание на рисковите фактори, свързани с емитента и финансовите инструменти;
10. декларация от съветника за това, че:
	1. се е запознал с документа за допускане;
	2. документът за допускане е изготвен в съответствие с изискванията, определени в Правилата за дейността на пазара BЕAM и приложимото законодателство;
	3. доколкото му е известно и на база получените от емитента документи и информация, информацията, съдържаща се в документа за допускане, е разбираема, вярна, ясна и неподвеждаща;
	4. документът за допускане съдържа подробно описание на рисковите фактори, свързани с дейността на емитента;
	5. емитентът отговаря на всички изисквания за допускане до търговия на пазар BEAM.
	6. Декларациите по ал. 1, следва да са изготвени и заверени от лица с представителна власт, упълномощени да представлява емитента или съветника.
11. **(1)** За емисии акции или депозитарни разписки, Раздел “Информация за финансовите инструменти“ съдържа:
12. информация относно вида, броя, номиналната стойност и валутата на издаване на инструмента;
13. в случаите на увеличение на капитала, брой акции, от увеличение на капитала, които ще бъдат предложени на инвеститорите;
14. описание на очаквания брой акции, притежание на миноритарни акционери и срокът за който ще бъдат достигнати;
15. приложимото законодателство относно инструментите;
16. информация относно:
	1. органа, оправомощен да вземе решение за издаването на финансови инструменти;
	2. дата и съдържание на решението за издаването, както и неговото съдържание;
	3. реда и сроковете за провеждане на общо събрание на акционерите;
17. информация, относно реда за разпределяне на дивидент;
18. права, свързани с финансовите инструменти и реда за тяхното упражняване, най-малко:
	1. права за закупуване преди друг при оферти за подписка за ценни книжа от същият клас;
	2. право на дял от печалбите на емитента;
	3. право на остатъчен дял при ликвидация;
	4. условия за обратно изкупуване;
	5. условия за конвертиране.
19. политики на емитента относно бъдещо разпределяне на печалба и плащания на дивиденти, която съдържа най-малко:
	1. датата на която възниква правото на дивидент;
	2. срока, до който правото на дивидент може да бъде упражнено;
	3. информация, в чия полза е дивидентът след изтичане на срока за неговото упражняване;
20. друга информация, по преценка на емитента.
	1. За емисии облигации, Раздел “Информация за финансовите инструменти”, се съдържа най-малко следната приложима информация:
		1. описание на вида и класа;
		2. приложимото законодателство относно инструментите;
		3. валута на издаване;
		4. общ размер на емисията, брой на плащанията по главницата и описание за всяко плащане;
		5. номинална и емисионна стойност;
		6. описание на правата, които имат притежателите на облигациите, описание на изключенията при упражняване на тези права и описание на реда за упражняване на тези права;
		7. лихвен процент, условия за плащане на лихви, лихвена конвенция и правила по които се определят правоимащите лица;
		8. условията за обратно изкупуване;
		9. подробно описание на допълнителни гаранции или застраховката;
		10. подробно описание на обезпечението, включително изготвено заключение за оценка от лицензиран оценител;
		11. подробна информация относно стойността на задълженията на емитента, актуални към тримесечието, предхождащо предлагането на облигациите, както и описание на максималното ниво на дълг, допустимо за емитента до окончателното погасяване на облигациите;
		12. обща информация за рейтинга на емитента или на неговите облигации, и името на рейтинговата агенция в случай, че такъв е присвоен;
		13. реда и сроковете за провеждане на общо събрание на притежателите на облигации;
		14. описание на проекта, за който се отнася финансирането включително на задълженията на емитента, произтичащи от емисията;
		15. при емитиране на конвертируеми облигации, следва да бъде представена информация, относно броя и процента на гласовете в общото събрание на емитента, на притежателите на облигации, в случаите че всички облигации са конвертирани.
		16. параметри на предлагането при облигации, издавани в програма;
		17. срока на погасяване на вземанията по лихви и главница;
		18. друга информация.
	2. За емисии варанти, Раздел “Информация за финансовите инструменти”, съдържа най-малко следната приложима информация:
21. информация относно вида, броя, номиналната стойност и валута на издаване на инструмента;
22. срок на варантите;
23. информация относно базовия актив на варантите, реда, срока и цената за упражняване, както и конверсионното съотношение;
24. информация относно новите акции, както следва:
	1. брой акции, предложени за записване, както и процента от капитала, който биха представлявали, в случай, че цялата емисия бъде записана;
	2. информация за правата, които акциите имат;
25. информация относно съществуващи други емисии акции както и правата, които имат, включително и неиздадени такива, но в процес на емитиране;
26. информация, относно пазарите, както и МСТ, на които са допуснати до търговия емисии от акции, издадени от емитента на варантите;
27. реда и сроковете за провеждане на общо събрание на притежателите на варанти;
28. друга информация, по преценка на емитента.
29. Раздел “Информация за емитента“ в документа за допускане, следва да съдържа най-малко следната приложима информация:
	* 1. наименование на дружеството, седалище, адрес на управление, ЕИК или еквивалентен номер от търговски регистър по седалището на емитента;
		2. дата на учредяване на емитента и срок, за който е учреден, освен ако е учреден за неопределен срок;
		3. данни за кореспонденция с емитента (телефон и факс, електронна поща и уебсайт);
		4. размер на капитала;
		5. информация за предстоящи промени в капитала, включително за наличието на текуща процедура по увеличения на капитала към момента на изготвяне на документа за допускане;
		6. информация за увеличение на капитала с решение на управителните органи до размера определен в устава;
		7. информация за акционерите, които притежават най-малко 5% от капитала на дружеството;
		8. в случай че емитентът е част от група - наименование на дружеството майка, списък с дъщерните дружества, включително данни за идентификация по т. 1, както и информация относно участията им в капитала, освен ако са не посочени по т. 7;
		9. описание на основните дейности, представени по сегменти;
		10. описание на основните местни и чуждестранни инвестиционни проекти на емитента, включително капиталови разходи, за периода, обхванат от финансовите отчети, включени в документа за допускане;
		11. при първично предлагане на Пазар BЕAM описание на планираните цели, за достигането на които ще бъдат използвани набраните средства;
		12. информация за източниците на финансиране на емитента (краткосрочни и дългосрочни), както и за финансовите нужди на емитента и структурата на използваното финансиране за покриване на тези нужди;
		13. информация от емитента за това дали оборотният му капитал е достатъчен за нормалното му функциониране в рамките на 12 (дванадесет) месеца след датата на документа за допускане, или ако оборотният му капитал е недостатъчен, как ще бъде набран допълнителен изискуем оборотен капитал;
		14. съкратена финансова информация за емитента, представена за всяка година за периода, обхванат от документа за допускане, включително основни финансови показатели, представящи текущото финансово състояние на емитента;
		15. информация за налични и планирани значителни материални активи, както и за наличието на тежести върху тях;
		16. информация за съществени промени в икономическото, имущественото и финансовото състояние на емитента и неговата група след съставянето на финансовите данни по чл. 24 от тези правила;
		17. местата за търговия, на които са били допуснати емисиите финансови инструменти на емитента за последните три години;
		18. брой на служителите към датата на изготвяне на документа за допускане за последните три години, както и информация относно организационната структура на дружеството, включително органиграма и описание на човешките ресурси, предназначени за стопанската му дейност;
		19. информация за получени разрешения, лицензи и одобрения, ако са приложими към дейността на емитента;
		20. професионални автобиографии на лицата, заемащи ръководни и контролни длъжности в емитента, включително следните допълнителни данни:
			1. функции в дружеството и датата на изтичане на мандата;
			2. информация за дейности извън дружеството, когато имат отношение към дейността на емитента;
			3. информация за всички дружества, в които в рамките на последните 3 (три) години лицето е било член на управителен или контролен орган или акционер в акционерно дружество със значимо участие в дружеството, както и дали към момента е на такава позиция;
			4. информация относно дружества обявени в несъстоятелност или ликвидация, при които са останали неудовлетворени кредитори, през последните 2 (две) години, в които лицето е било член на управителен или контролен орган;
			5. информация дали лицето извършва конкурентна дейност на извършваната от емитента.
		21. информация относно съществуването на наличен или потенциален конфликт на интереси при осъществяване на дейността на член на управителен и контролен орган и дейността на емитента;
		22. информация относно размера на платените възнаграждения (включително потенциално дължимите и отложени такива) и непарични обезщетения, които емитентът или негови дъщерни дружества следва да заплатят на лицата по т. 20, за всички видове услуги, предоставяни на емитента или на неговите дъщерни дружества от тези лица;
		23. информация за открити производства по несъстоятелност или ликвидация по отношение на емитента;
		24. информация за съдебни, арбитражни, административни и изпълнителни производства, образувани от или срещу емитента, ако могат да окажат значително въздействие върху дейността или финансовото му състояние;
		25. информация за извънредни обстоятелства или събития, които биха се отразили върху печалбите/загубите за периода, обхванат от финансовите отчети, съдържащи се в документа за допускане;
		26. информация за съветника по емисията;
		27. информация за регистрирани одитори на емитента.
30. **(1)** Раздел “Финансови отчети“ в документа за допускане, включва най-малко следната информация:
	* 1. заверени от регистриран одитор финансови отчети на емитента за предходната финансова година, съответно консолидиран одитиран годишен отчет на групата, в случай, че такъв се изготвя, включително доклада на регистрирания одитор относно заверените отчети;
		2. в случай че са изтекли повече от 8 месеца от края на финансовата година, шестмесечни финансови отчети за текущата година;
		3. прогнозни баланс, отчети за приходите и разходите, и отчети за паричните потоци за финансовата година, следваща годината на посления заверен от регистриран одитор финансов отчет, които съдържат факторите, на които се базират прогнозните предположения и допускания.
	1. В случай че преди въвеждането за търговия на финансовите инструменти на пазар BЕAM, в документа за допускане бъде идентифицирана неточност или непълнота, емитентът следва да изготви допълнение с нова, точна и пълна информация.
31. Раздел “Списък на общодостъпните документи, послужили за изготвяне на документа за допускане“ в документа за допускане, включва най-малко следната информация:
	* 1. декларация от емитента, че за времето, през което инструментите са допуснати до търговия на пазар BЕAM, следните документи са свободно достъпни за обществеността:
			1. устав на емитента;
			2. всички документи, финансова информация за минали периоди, оценки, експертни становища и други документи, въз основа на които е изготвен документа за допускане;
			3. финансовата информация на индивидуална или консолидирана основа за всяка от две финансови години, предхождащи годината, в която е изготвен документът за допускане.
		2. мястото, където публично достъпните документи могат да бъдат намерени на хартиен или ектронен носител.
32. Раздел “Приложения“ в документа за допускане, включва най-малко следната информация:
	* 1. извлечение за актуално състояние от съответния търговски регистър, не по-късно от 30 (тридесет) дни от деня на подаване на заявлението за допускане до търговия на пазар BЕAM;
		2. устав на емитента, както и информация за приети решения относно промени в устава, които все още не са вписани в съответния регистър;
		3. определения и съкращения на термините, използвани в документа за допускане.

**Раздел Трети**

**СЪДЪРЖАНИЕ НА СЪКРАТЕН ДОКУМЕНТ ЗА ДОПУСКАНЕ**

1. **(1)** Съкратен документ за допускане се изготвя в случаите, когато емисия финансови инструменти издадена от емитента:
	* 1. се търгуват на регулиран пазар в държава членка, с изключение на регулирания пазар на Борсата;
		2. се търгуват на друга МСТ, която отговаря на изискванията на Директива 2014/65/ЕС.
	1. Съкратен документ за допускане се изготвя в случаите, когато за емисията има одобрен проспект за публично предлагане на ценни книжа съгласно Директива 2003/71/ЕО.
	2. Независимо от разпоредбите на ал. 1 и 2, по преценка на Комитета по допускане, може да бъде изискано от емитента изготвянето на документ за допускане по Раздел Втори.
2. **(1)** Заглавната страница на Съкратения документ за допускане съдържа информацията по чл. 18, ал. 2, съответно ал. 3.
3. Съкратеният документ за допускане съдържа най-малко:
	* 1. наименование на дружеството на емитента, съответния ЕИК или еквивалентен номер от търговски регистър по седалището на емитента, LEI код на емитента, адрес и телефон за кореспонденция;
		2. наименование на дружеството на съветника по емисията, съответния ЕИК, адрес и телефон за кореспонденция;
		3. съдържание, включващо списък на основните раздели с позоваване на номер на страница;
		4. дата на учредяване на емитента и срок, за който е учреден, освен ако е учреден за неопределен срок;
		5. данни за кореспонденция с емитента (телефон и факс, електронна поща и уебсайт);
		6. размер на капитала;
		7. информация относно неизплатените части на акционерния капитал;
		8. информация за предстоящи промени в капитала, включително за наличието на текуща процедура по увеличения на капитала към момента на изготвяне на документа за допускане;
		9. информация за увеличение на капитала с решение на управителните органи до размера определен в устава;
		10. в случай че емитентът е част от група - наименование на дружеството майка, списък с дъщерните дружества, включително данни за идентификация по т. 1, както и информация относно участията им в капитала;
		11. описание на основните дейности, представени по сегменти;
		12. професионални автобиографии на лицата, заемащи ръководни и контролни длъжности в емитента, включително функции в дружеството и датата на изтичане на мандата;
		13. информация относно съществуването на наличен или потенциален конфликт на интереси при осъществяване на дейността на член на управителен и контролен орган и дейността на емитента;
		14. информация относно размера на платените възнаграждения (включително потенциално дължимите и отложени такива) и непарични обезщетения, които емитентът или негови дъщерни дружества следва да заплатят на лицата по т. 12, за всички видове услуги, предоставяни на емитента или на неговите дъщерни дружества от тези лица;
		15. информация за открити производства по несъстоятелност или ликвидация по отношение на емитента;
		16. информация за съдебни, арбитражни, административни и изпълнителни производства, образувани от или срещу емитента, ако могат да окажат значително въздействие върху дейността или финансовото му състояние;
		17. информация за извънредни обстоятелства или събития, които биха се отразили върху печалбите/загубите за периода, обхванат от финансовите отчети, съдържащи се в документа за допускане;
		18. информация за съветника по емисията;
		19. информация за регистрирани одитори на емитента;
		20. извлечение за актуално състояние от съответния търговски регистър, не по-късно от 30 (тридесет) дни от деня на подаване на заявлението за допускане до търговия на пазар BЕAM;
		21. Декларации на лицата, които са отговорни за информацията, съдържаща се в документа за допускане изготвени и заверени от лица с представителна власт, упълномощени да представляват емитента или съветника:декларация от емитента, че информацията в съкратения документ за допускане е достоверна и точна и съдържа всички данни, които са необходими за оценката на финансовите инструменти;
		22. декларация от емитента, че съкратения документ за допускане предоставя надеждно описание на рисковите фактори, свързани с емитента и финансовите инструменти;
		23. декларация от съветника за това, че:
			1. се е запознал със съкратения документ за допускане;
			2. съкратения документ за допускане е изготвен в съответствие с изискванията, определени в Правилата за дейността на пазар BЕAM и приложимото законодателство;
			3. доколкото му е известно и на база получените от емитента документи и информация, информацията, съдържаща се в съкратения документ за допускане, е разбираема, вярна, ясна и неподвеждаща;
			4. съкратения документ за допускане съдържа подробно описание на рисковите фактори, свързани с дейността на емитента;
			5. емитентът отговаря на всички изисквания за допускане до търговия на пазар BEAM.
		24. определения и съкращения на термините, използвани в документа за допускане.
4. **(1)** За емисии акции или депозитарни разписки следва да бъде подадена информацията по чл. 22, ал. 1 от настоящите правила.
	1. За емисии облигации следва да бъде подадена информацията по чл. 22, ал. 2 от настоящите правила.
5. В случай че преди въвеждането за търговия на финансовите инструменти на пазар BЕAM, в съкратения документ за допускане бъде идентифицирана неточност или непълнота, емитентът следва да изготви допълнение с нова, точна и пълна информация.

**Раздел Четвърти**

**РАЗКРИВАНЕ НА ИНФОРМАЦИЯ**

1. **(1)** Емитентът на финансови инструменти следва да оповестява публично информацията, определена съгласно настоящите правила, разпоредбите на Регламент (ЕС) № 596/2014 и Делегиран регламент (ЕС) 2017/565, както и приложимото законодателство в определените в тях срокове.
	1. Информацията по ал. 1 се оповестява на български или на английски език, като е налична най-малко 5 (пет) години след оповестяването й.
	2. Цялата информация, разкривана от емитента се публикува на интернет страницата на пазар BЕAM като се посочва и активна връзка към страницата в уебсайта на емитента.
2. **(1)** Емитентите, чиито емисии са допуснати до търговия на пазар BЕAM, са длъжни да оповестяват:
	* 1. информация относно настъпили промени в правата по финансовите инструменти;
		2. информация относно промените в устава си;
		3. информация относно промените в управителните и контролните органи;
		4. покана и материали за предстоящи общи събрания на акционерите и облигационерите;
		5. протоколи от проведени общи събрания на акционерите и/или облигационерите;
		6. решения за преобразуване на дружеството;
		7. информация относно забавяне на плащане по лихва и/или главница по регистрираната емисия облигации;
		8. финансови отчети, както следва:
			1. шестмесечни финансови отчети – не по-късно от 30 август на съответната година, съответно 30 септември за консолидирани отчети;
			2. годишни одитирани финансови отчети – не по-късно от 30 април на следващата календарна година, съответно 30 май за консолидирани отчети;
		9. годишна справка за финансовото състояние със съдържанието по образец, утвърден от Комитета по управление – не по-късно от 28 февруари на съответната година;
		10. информацията, определена в член 7, параграф 1 от Регламент (ЕС) № 596/2014;
		11. данни за лицето за връзки с инвеститорите.
	1. Информацията по ал. 1 се представя в срок от 3 (три) работни дни от възникването, освен ако не е предвиден друг срок.
	2. Емитентите следва да разкриват и друга текуща или периодична информация, която е съществена и може да повлияе на формирането на цената на финансовите инструменти, или когато това е предвидено в нормативен акт.
	3. Борсата може да изисква от емитентите на допуснати до търговия финансови инструменти и друга информация, необходима за осъществяване на търговията или за защита интересите на инвеститорите.
3. **(1)** Информация, свързана с корпоративни събития, включително разпределяне на дивиденти, увеличение или намаление на капитала, промяна в номиналната стойност на инструментите без промяна в капитала и т.н. следва да бъде оповестявана незабавно след възникването й.
	1. Към уведомлението за корпоративно събитие се прилага протокол от заседанието на компетентния орган, взел решението за съответното корпоративно събитие.

**Глава Трета**

**СПИРАНЕ НА ТЪРГОВИЯТА, ПОСТАВЯНЕ ПОД НАБЛЮДЕНИЕ, ПРЕКРАТЯВАНЕ НА РЕГИСТРАЦИЯТА**

1. Временно спиране на търговията с допуснати до пазар BЕAM емисии се извършва по реда, предвиден в Правилата за търговия на пазар BЕAM.
2. **(1)** Комитетът по управление има право да вземе решение за окончателно прекратяване на регистрацията на финансови инструменти, допуснати на Пазар BЕAM, при следните обстоятелства:
3. емитентът, е подал заявление за това;
4. при постъпване на уведомление от съответния регулатор, съгласно което търговията следва да бъде прекратена;
5. при настъпване на падежа, респективно крайната дата на емисия, ограничена със срок;
6. емитентът или емисията финансови инструменти престане да отговаря на изискванията на настоящите правилата;
7. при вписване в съответните регистри на заличаване на търговското дружество;
8. при прехвърляне на търговското предприятие;
9. след постъпване на уведомление от емитента, упълномощен от него участник на пазар BEAM, или съветника, относно конвертирането на допусната емисия или упражняването на правата по всички инструменти, вследствие на което обемът на емисията става 0 (нула)
10. при прекратяване на договора за регистрация на съответната емисия, без с това да се увреждат съществено интересите на инвеститорите и надлежното функциониране на пазара;
11. при настъпване на предсрочна изискуемост на облигационен заем;
12. за емисии права върху записани акции – при постъпване на уведомление относно регистрирането на акциите от увеличението на капитала на публичното дружество в депозитарна институция;
13. след крайната дата на предлагането на временна емисия финансови инструменти, допуснати до търговия за целите на първично публично предлагане, както и след продажбата на цялото количество от тях;
14. по отношение на емисии права от увеличение на капитала след постъпило уведомление от страна на емитента, че предложената емисия акции е записана и платена изцяло;
15. по отношение на емисии варанти - незабавно след постъпване на уведомление от емитента или упълномощен от него борсов член относно настъпване на обстоятелство, което съгласно условията на емисията е основание за прекратяване на регистрацията й;
16. по отношение на емисии облигации след постъпване на уведомление от емитента за извършено пълно предсрочно погасяване на емисията;
17. при системно нарушаване на правилата за разкриване на информация;
18. когато прилаганите от емитента практики или неговото пазарно поведение могат да окажат негативно въздействие върху правата на инвеститорите или върху пазара като цяло;
19. в случаите по чл.10, ал.7;
20. при настъпване на съществени промени в дейността и практиките на дружеството, водещи до значително отклоняване от обявените и заложени в документа за допускане цели, принципи и/или предмет на дейност, когато това може да окаже негативно въздействие върху правата на инвеститорите;
21. при допускане финансовите инструменти на регулирания пазар на Борсата.
	1. Прекратяването на регистрацията на съответната емисия води до незабавното прекратяване на търговията с нея.
	2. В случаите на окончателно прекратяване на регистрацията на финансови инструменти се прилагат мерките по чл. 10, ал. 1, т. 2, б. “в”.
	3. Комитетът по управление определя датата за прекратяване на регистрацията на емисията финансови инструменти съгласно разпоредбите на настоящите правила и оповестява решението за прекратяване.
22. Комитетът по управление има право да определи дата за окончателно прекратяване на регистрацията, която е не по-рано от два месеца след оповестяване на заявлението на емитента за прекратяване.
23. При прекратяване на регистрацията по чл. 36, ал. 1, т. 3 Комитетът по управление следва да съобрази датата на прекратяване с последната дата на сделка, в следствие на която притежателите на финансовите инструменти могат да упражнят правата си по тях.
24. **(1)** В случаите по чл. 36, ал. 1, т. 4, 16 и 18 Комитетът по управление, има право да постави емисията под наблюдение за срок не по-малко от 3 (три) месеца.
	1. Комитетът по управление има право да определи дата за окончателно прекратяване на регистрацията не по-рано от два месеца месеца след изтичане на наблюдението по ал. 1.
25. В случаите по чл. 36, ал. 1, т. 19, Комитетът по управление взема решение за окончателно прекратяване на регистрацията на този инструмент, считано от не по-късно от датата на въвеждане за търговия на регулиран пазар.
26. С цел защита интересите на инвеститорите и/или пазара, Комитетът по управление има право да вземе решение за незабавно окончателно прекратяване на регистрацията на финансов инструмент, независимо от разпоредбите на чл. 37 и 39.

**ДОПЪЛНИТЕЛНИ РАЗПОРЕДБИ**

**§ 1.** Употребените в тези Правила термини, които не са дефинирани, се разбират в смисъла, в който се използват в ЗППЦК, ЗПФИ, ЗПМПЗФИ и актовете по прилагането им, съответно в общото търговско законодателство и търговската практика.

**§ 2.** По смисъла на тези Правила:

1. “ISIN номер” е уникален идентификатор на финансовите инструменти, издаден в съответствие с ISO 6166:2013.
2. “Системно нарушение” е налице, когато са извършени три или повече нарушения на настоящите правила му в срок до една година.
3. “Миноритарни акционери” са акционери, които притежават повече от 5 % от емисията;
4. “Индикативна референтна цена за първата търговска сесия” е началната ориентировъчна цена, зададена в платформата за търговия на пазар BEAMпрез първия ден от търговия на финансови инструменти.
5. “FISN” е съкратеното наименование на финансовите инструменти в съответствие с ISO 18774:2015.
6. “CFI код” е класификатор на финансовите инструменти, издаден в съответствие с ISO 10962:2015.

**§ 3.** В настоящите Правила са използвани следните съкращения:

1. “МСТ” - многостранна система за търговия;
2. “Борсата” - “Българска Фондова Борса” АД;
3. „МСП” – малки и средни предприятия, определени съгласно чл. 77 от Делегиран регламент (ЕС) 2017/565“ на Комисията от 25 април 2016 година за допълване на Директива 2014/65/ЕС на Европейския парламент и на Съвета по отношение на организационните изисквания и условията за извършване на дейност от инвестиционните посредници и за даването на определения за целите на посочената директива;
4. “Депозитарна институция” е Централен депозитар АД или друг депозитар на финансови инструменти, определен при спазване на изискванията на ЗПФИ.
5. “Делегиран регламент (ЕС) 2017/565” - Делегиран регламент (ЕС) 2017/565 на Комисията от 25 април 2016 година за допълване на Директива 2014/65/ЕС на Европейския парламент и на Съвета по отношение на организационните изисквания и условията за извършване на дейност от инвестиционните посредници и за даването на определения за целите на посочената директива;
6. “Регламент (ЕС) № 596/2014” - Регламент (ЕС) № 596/2014 на Европейския парламент и на Съвета от 16 април 2014 година относно пазарната злоупотреба (Регламент относно пазарната злоупотреба) и за отмяна на Директива 2003/6/ЕО на Европейския парламент и на Съвета и директиви 2003/124/ЕО, 2003/125/ЕО и 2004/72/ЕО на Комисията текст от значение за ЕИП;
7. “Директива 2003/71/ЕО” - Директива 2003/71/ЕО на Европейския Парламент и на Съвета от 4 ноември 2003 година относно проспекта, който следва да се публикува, когато публично се предлагат ценни книжа или когато се допускат ценни книжа до търгуване, и за изменение на Директива 2001/34/ЕО;
8. КИД-2008 – класификатор на икономическите дейности съгласно Регламент (ЕО) № 1893/2006 на Европейския парламент и на Съвета от 20 декември 2006 година за установяване на статистическа класификация на икономическите дейности NACE Rev. 2 и за изменение на Регламент (ЕИО) № 3037/90 на Съвета, както и на някои ЕО регламенти относно специфичните статистически области;

**ПРЕХОДНИ И ЗАКЛЮЧИТЕЛНИ РАЗПОРЕДБИ**

**§ 1.** Настоящите Правила влизат в сила от 12.02.2019 г.